పాండ్యా అరంగేట్రంతోనే అదుర్స్‌
తొలి మ్యాచ్‌,తొలి ఓవర్‌లోనే వికెట్‌
 
ధర్మశాల: న్యూజిలాండ్‌తో హిమాచల్‌ ప్రదేశ్‌ క్రికెట్‌ అసోసియేషన్‌ స్టేడియంలో జరుగుతున్న తొలి వన్డేలో భారత్‌ టాస్‌ గెలిచి ఫీల్డింగ్‌ ఎంచుకుంది.కాగా ఈ మ్యాచ్‌ ద్వారా హార్థిక్‌ పాండ్యా వన్డే ల్లో అరంగేట్రం చేయ నున్నాడు. తొలి వన్డేకు సురేష్‌ రైనా ఎంపికైనా వైరల్‌ ఫీవర్‌ కారణంగా దూరం కావడంతో హార్ధిక్‌ పాండ్యాను తుది జట్టులోకి తీసుకు న్నారు. ఇప్పటికే టి20ల్లో ఆడిన అనుభవం ఉన్న హార్థిక్‌కు వన్డేల్లో తొలిసారి అవకాశం కల్పిస్తూ సెలక్టర్లు నిర్ణయం తీసుకున్నారు.కాగా మరోవైపు న్యూజిలాండ్‌ ఫాస్ట్‌ బౌలర్‌ ట్రెంట్‌ బౌల్ట్‌,మాట్‌ హెన్రీలకు విశ్రాంతినిచ్చింది.కాగా న్యూజిలాండ్‌తో జరుగుతున్న తొలి వన్డే పోటీతో అరంగేట్రం చేసిన బౌలర్‌ హార్థిక్‌ పాండ్యా అత్యంత ప్రమాదకర బ్యాట్స్‌మెన్‌ గుప్టిల్‌ను తన తొలి ఓవర్‌లోనే పెవిలియన్‌కు దారి పట్టించాడు.కాగా ఆట మొదటి ఓవర్‌ను వేసిన ఉమేష్‌ యాదవ్‌ ఒక పరుగు ఇవ్వగా రెండవ ఓవర్‌ను వేసిన పాండ్యా ఆఖరి బంతికి గుప్టిల్‌ను బోల్తా కొట్టించాడు.అంతకు ముందు పాండ్యా వేసిన అయిదు బంతుల్లో గుప్టిల్‌ మూడు బౌండరీలు కొట్టడం గమనార్హం.పాండ్యా వేసిన బంతులను బౌండరీలకు తరలిస్తూ అదే ఊపును చూప బోయిన గుప్టిల్‌ స్లిప్‌లో ఉన్న శర్మకు క్యాచ్‌ ఇచ్చాడు.దీంతో టాస్‌ ఓడిపోయి బ్యాటింగ్‌ ప్రారంభించిన న్యూజిలాండ్‌ జట్టు తొలి వికెట్‌ కోల్పోయింది.